Цой: Коронавирустың екінші толқынына 8,2 млрд.теңгеге дәрі сатып алынды
"Цой: Коронавирустың екінші толқынына 8,2 млрд.теңгеге дәрі сатып алынды" | "https://abai.kz/post/122574"
TITLE: Цой: Коронавирустың екінші толқынына 8,2 млрд.теңгеге дәрі сатып алынды
URL: https://abai.kz/post/122574
META: "Цой: Коронавирустың екінші толқынына 8,2 млрд.теңгеге дәрі сатып алынды" | "https://abai.kz/post/122574"
DATE: 20.10.2020
AUTHOR(s): Abai.kz
TOTAL WORDS: 175
TEXT: Коронавирустың екінші толқынына дайындық аясында 8,2 миллиард теңгеге тапшы және қажет 44 дәрі сатып алынды. Бұл туралы денсаулық сақтау министрі Алексей Цой айтты. Бүгін үкімет отырысында министр халықты дәрі-дәрмек құралдарымен және медициналық бұйымдармен қамтамасыз ету мәселесі туралы есеп берді. Цой COVID-19 екінші толқынына дайындық қызу жүріп жатқанын атап өтті. "Күз-қыс маусымдарында коронавирустың жаңа толқыны болуы мүмкін деген күдікпен бірқатар жұмыс жүргізілді. Біріншіден, бірыңғай дистрибьютордың (СҚ Фармация - ескерту) қоймаларында 2 айлық дәрі-дәрмектің азаймайтын қорын қалыптастыру. 8,2 миллиард теңгеге тапшы және қажет 44 дәрінің түрі сатып алынып жатыр. Ол бір айға шамамен стационарлардағы 60 мың науқасты емдеуге есептелген. Дәрі-дәрмектің азаймайтын қоры өтінімнен тыс денсаулық сақтау министрлігінің болжамы бойынша сақтық шарасы үшін сатып алынып жатыр", - деді министр. Оның айтуынша, COVID-19 бойынша 2 айға есептелген дәрі-дәрмек қоры бірыңғай дистрибьютордың (СҚ Фармация - ескерту) хабында сақталады. "2020 жылдың 15 қазанындағы мәлімет бойынша 5,92 миллиард теңгеге 37 дәрінің түрі сатып алынды. Бұл шара дәрі-дәрмектің резервін құруға мүмкіндік береді", - деді Цой. Айта кетейік, Қазақстанда 109 623 адам COVID-19 жұқтырды. 105 145 науқас айықты, 1 768 адам қайтыс болды. Abai.kz
